Diari Oficial de la Generalitat Valenciana


Sumari del DOGV 4882, del 12-11-2004 (2004/11755)

ORDRE de 22 d'octubre de 2004, de la Conselleria de Territori i Habitatge, per la qual es declaren cinc reserves de fauna a la Comunitat Valenciana.
----------------------------------------------------------------------------------------------------------------------------------------------------

### Dades del document

Número de DOGV
:   4882

Data del DOGV
:   12-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11962


Data del document
:   22-10-2004

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Villena
    * Albocàsser
    * Teulada
    * Ròtova
    * fauna
    * reserva natural
    * legislació
    * protecció de la fauna

ORDRE de 22 d'octubre de 2004, de la Conselleria de Territori i Habitatge, per la qual es declaren cinc reserves de fauna a la Comunitat Valenciana. [2004/X11082]
  
El Decret 32/2004, de 27 de febrer, del Consell de la Generalitat Valenciana, pel qual es crea i regula el Catàleg Valencià d'Espècies de Fauna Amenaçades i s'estableixen categories i normes per a la seua protecció, crea en l'article 12 la figura de «Reserva de Fauna», a fi de dotar d'un règim de protecció específic aquells espais de relativament xicoteta extensió que continguen poblacions excepcionals d'espècies de fauna silvestre, que alberguen temporalment algunes d'aquestes en fases vitals crítiques per a la supervivència o que siguen objecte de treballs continus d'investigació.
  
Les reserves que es relacionen a continuació compleixen aquests criteris, es consideren espais d'especial interés per a les espècies que en cada cas es relacionen.
  
Durant la tramitació d'aquesta ordre s'han realitzat tots els tràmits previstos en l'art. 12 del Decret 32/2004.
  
Per tot l'anterior i d'acord amb el que establix el Decret 32/2004, del Consell de la Generalitat Valenciana, pel qual es crea i regula el Catàleg Valencià d'Espècies de Fauna Amenaçades i s'estableixen categories i normes per a la seua protecció,
  
ORDENE
  
Primer
  
Es declaren les reserves de fauna enunciades a continuació:
  
- Cova de les Rates Penades del Cap d'Or de Moraira
  
- Cova de les Rates Penades de Rótova
  
- Marjal del Senillar
  
- Bassa del barranc de Sant Miquel
  
- Casa del Pozo
  
Aquestes reserves estan definides en l'annex, en el qual s'especifiquen les qüestions següents:
  
Denominació
  
Límits. Quan s'indiquen coordenades, es refereixen a la projecció UTM sobre el fus 30, datum europeu
  
Superfície, expressada en hectàrees
  
Terme municipal
  
Titularitat del terreny
  
Persona sol·licitant
  
Espècies o comunitats que són objecte prioritari de conservació
  
Pla de gestió, actuacions de conservació i limitacions d'ús
  
Segon
  
S'instal·laran senyals indicadors ?segons el model determinat per la Conselleria de Territori i Habitatge- als principals accessos a la zona.
  
Tercer
  
La conservació de la reserva comporta l'execució de les actuacions indicades en els plans de gestió, que poden ser objecte de subvenció per la Conselleria de Territori i Habitatge. Igualment, per a la seua adequada conservació i gestió s'estableixen, en les normes de gestió, limitacions d'ús.
  
Quart
  
Correspon la gestió d'aquestes reserves al propietari del terreny, sota la supervisió de les direccions territorials de la Conselleria de Territori i Habitatge. Correspon al director territorial concedir les autoritzacions per a la realització d'activitats educatives, científiques i conservacionistes que s'hagen d'efectuar a la reserva, o per a l'alçament excepcional de les prohibicions establides en aquesta ordre, a excepció que afecten espècies catalogades en perill d'extinció, d'acord amb el que disposa el Decret 32/2004, del Govern Valencià, pel qual es crea i regula el Catàleg Valencià d'Espècies de Fauna Amenaçades.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 22 d'octubre de 2004
  
El conseller de Territori i Habitatge,
  
RAFAEL BLASCO I CASTANY
  
ANNEX
  
RESERVA: COVA DE LES RATES PENADES
  
DEL CAP D'OR DE MORAIRA
  
Límits: la reserva forma part de la parcel·la cadastral 115 del polígon 6 de Teulada i els seus límits sud, est i oest estan definits per la línia de costa del Cap d'Or i pels límits de la parcel·la. Els límits nord i nord-oest estan definits per la línia recta que talla els anteriors seguint els punts marcats per les següents coordenades UTM sobre el fus 30, datum europeu:
  
Vèrtex X Y
  
1 041908 4286860
  
2 896192 4286981
  
3 089479 4286979
  
Superfície projectada: 28,77 ha
  
Terme municipal: Teulada
  
Titularitat: Pública
  
Persona sol·licitant: Ajuntament de Teulada
  
Espècies prioritàries:
  
Rata penada de ferradura gran (Rhinolophus ferrumequinum)
  
Rata penada de ferradura mediterrània (Rhinolophus euryale)
  
Rata penada d'orelles trencades (Myotis emarginata)
  
Rata penada ratera gran (Myotis myotis)
  
Rata penada ratera menuda (Myotis blythii).
  
Rata penada de peus grans (Myotis capaccinii)
  
Rata penada de cova (Miniopterus schreibersii)
  
Pla de gestió
  
Limitacions d'ús:
  
Alteracions geomorfològiques del terreny. En particular, es prohibeix qualsevol obra que implique demolicions, excavacions o qualsevol altra que produïsca modificacions a l'entorn i, en especial, aquelles que produïsquen sorolls o vibracions a l'interior de la cova o alteració de les condicions físiques d'aquestes.
  
Abocament de materials sòlids o líquids.
  
Alteració no autoritzada de la vegetació.
  
Destrucció o modificació de tanques, cartells i altres instal·lacions.
  
Captura no autoritzada de qualsevol exemplar de la fauna silvestre.
  
Instal·lació de reixetes o tancaments no autoritzats per la Conselleria.
  
Incomplir limitacions d'accés establides en la senyalització corresponent.
  
En cas d'accés autoritzat, es prohibeix la producció de molèsties a l'interior o a l'entrada de la cavitat mitjançant sorolls o excessiva il·luminació, especialment l'ús del carbur, com també la recollida de material biològic o geològic.
  
Actuacions de conservació:
  
Haurà de realitzar-se un seguiment periòdic de les poblacions de rates penades, és imprescindible realitzar un cens mínim anual en l'època de major ocupació per part d'aquestes. Aquests censos hauran de realitzar-se mitjançant mètodes de recompte durant l'eixida de les rates penades.
  
Es valorarà la possibilitat d'instal·lar les estructures necessàries per a impedir l'accés temporal a la cavitat. S'instal·larà un cartell informatiu dels motius de la restricció d'accés o altres mesures de protecció. L'estructura de tancament haurà de realitzar-se de manera que no es modifiquen les condicions climàtiques de l'interior de la cavitat (llum, corrents d'aire, temperatura, humitat, etc.) i a una distància mínima de 5 metres de l'entrada quan aquesta siga vertical i 10 metres quan siga horitzontal.
  
Seguiment periòdic de les condicions de l'entrada a la cavitat per a evitar l'obstrucció per creixement excessiu de vegetació, afonaments, etc.
  
En cas de considerar-se necessari, actuacions de millora de l'hàbitat, com revegetació i creació de punts d'aigua.
  
Desenvolupament d'accions de comunicació i educació ambiental.
  
RESERVA: COVA DE LES RATES PENADES DE RÓTOVA
  
Límits: Els límits de la reserva estan definits per un polígon els vèrtexs del qual estan marcats per les següents coordrenades UTM sobre el fus 30, datum europeu:
  
Vèrtex X Y
  
1 093893 4313109
  
2 309877 4313112
  
3 306188 4312931
  
4 607624 4313033
  
5 222169 4313036
  
6 354110 4312927
  
Superfície projectada: 4,5 ha
  
Terme municipal: Rótova
  
Titularitat: Privada
  
Persona sol·licitant: Centre Excursionista de Rótova
  
Espècies prioritàries:
  
Rata penada de ferradura gran (Rhinolophus ferrumequinum).
  
Rata penada de ferradura mediterrània (Rhinolophus euryale).
  
Rata penada de ferradura mitjana (Rhinolophus mehelyi).
  
Rata penada ratera menuda (Myotis blythii).
  
Rata penada de peus grans (Myotis capaccinii).
  
Rata penada de cova (Miniopterus schreibersii).
  
Pla de gestió
  
Limitacions d'ús:
  
Alteracions geomorfològiques del terreny. En particular, es prohibeix qualsevol obra que implique demolicions, excavacions o qualsevol altra que produïsca modificacions a l'entorn i, en especial, aquelles que produïsquen sorolls o vibracions a l'interior de la cova o alteració de les condicions físiques d'aquestes.
  
Abocament de materials sòlids o líquids.
  
Alteració no autoritzada de la vegetació.
  
Destrucció o modificació de tanques, cartells i altres instal·lacions.
  
Captura no autoritzada de qualsevol exemplar de la fauna silvestre.
  
Instal·lació de reixetes o tancaments no autoritzats per la Conselleria.
  
Accedir al recinte tancat.
  
En cas d'accés autoritzat, es prohibeix la producció de molèsties a l'interior o l'entrada de la cavitat mitjançant sorolls o excessiva il·luminació, especialment l'ús del carbur, com també la recollida de material biològic o geològic.
  
Actuacions de conservació:
  
Haurà de realitzar-se un seguiment periòdic de les poblacions de rates penades, és imprescindible realitzar un cens mínim anual en l'època de major ocupació per part d'aquestes. Aquests censos hauran de realitzar-se mitjançant mètodes de recompte durant l'eixida de les rates penades.
  
Es mantindrà la tanca que impedeix l'accés de persones a l'interior de la cavitat. S'instal·larà un cartell informatiu dels motius del tancament o altres mesures de protecció. Les tanques hauran de realitzar-se de manera que no es modifiquen les condicions climàtiques de l'interior de la cavitat (llum, corrents d'aire, temperatura, humitat, etc.). La tanca haurà de col·locar-se a una distància mínima de 5 metres de l'entrada quan aquesta siga vertical i 10 metres quan siga horitzontal.
  
Seguiment periòdic de les condicions de l'entrada a la cavitat per a evitar l'obstrucció pel creixement excessiu de vegetació, afonaments, etc.
  
En cas de considerar-se necessari, actuacions de millora de l'hàbitat, com revegetació i creació de punts d'aigua.
  
Desenvolupament d'accions de comunicació i educació ambiental.
  
RESERVA: MARJAL DEL SENILLAR
  
Límits: la reserva és part de la parcel·la cadastral 9001 del polígon 7 de Teulada i els seus límits estan definits per un polígon els vèrtexs del qual estan marcats per les següents coordrenades UTM sobre el fus 30, datum europeu:
  
Vèrtex X Y
  
1 939809 4287126
  
2 245298 4287108
  
3 982604 4287094
  
4 207903 4287074
  
5 800549 4287055
  
6 993669 4287035
  
7 869192 4286965
  
8 030759 4286961
  
9 848415 4286963
  
54 033703 4286980
  
43 972984 4287094
  
Superfície projectada: 1,01 ha
  
Terme municipal: Teulada
  
Titularitat: Pública
  
Sol·licitant: Ajuntament de Teulada
  
Espècies prioritàries: fartet (Aphanius iberus)
  
Pla de gestió
  
Limitacions d'ús:
  
Alteracions geomorfològiques del terreny no autoritzades. En particular, es prohibeix qualsevol obra que implique demolicions, excavacions o qualsevol altra que produïsca modificacions a l'entorn i, en especial, aquelles que alteren el funcionament hidrològic de la reserva, si no és que es realitzen dins d'un pla de gestió aprovat per la Conselleria de Territori i Habitatge.
  
Abocament de materials sòlids o líquids.
  
Posada en marxa de plans de defensa contra inundacions, instal·lació de bombes de drenatge, modificació de cursos d'aigua o canalitzacions.
  
Alteració no autoritzada de la vegetació.
  
Destrucció o modificació de tanques, cartells i altres instal·lacions.
  
Captura no autoritzada de qualsevol exemplar de la fauna silvestre.
  
Introducció i reforçament de poblacions i el trasbals de les següents espècies piscícoles; gambúsia, carpa, carpí vermell i black bass, com també el cranc de riu americà i de qualsevol altra espècie exòtica de fauna i flora.
  
Utilització de nanses i arts de pesca amb xarxa.
  
Utilització d'herbicides per a la neteja de marges i de vegetació aquàtica o de ribera.
  
Incomplir limitacions d'accés establides en la senyalització corresponent.
  
Actuacions de conservació:
  
Haurà de realitzar-se un seguiment periòdic de les poblacions de fartet, és imprescindible realitzar un inventari mínim anual.
  
Manteniment del tancat perimetral.
  
Eliminació dels exemplars d'espècies de fauna no autòctones.
  
Desenvolupament d'accions de comunicació i educació ambiental, en especial col·locació de cartells informatius sobre la necessitat de mantindre l'equilibri ecològic de la reserva, i evitar la introducció d'espècies exòtiques.
  
Desenrunat de les surgències existents al fons del barranc a fi d'ampliar la làmina d'aigua existent i millorar la qualitat d'aquesta.
  
Reforçaments poblacionals de fartet, com també d'espècies de flora tant aquàtiques com de ribera, sempre amb material subministrat per la Conselleria de Territori i Habitatge i davall la seua supervisió.
  
RESERVA: BASSA DEL BARRANC DE SANT MIQUEL
  
Límits: la reserva forma part de la parcel·la cadastral 9005 del polígon 2 d'Albocàsser i els seus límits són els costats d'un quadrat els vèrtexs del qual estan definits per les següents coordrenades UTM sobre el fus 30, datum europeu:
  
Vèrtex X Y
  
1 792027 4479331
  
2 610849 4479337
  
3 070169 4479275
  
4 061725 4479281
  
Superfície projectada: 0,216 ha
  
Terme municipal: Albocàsser
  
Titularitat: Pública. Confluència dels camins ramaders CR 28 (assagador de Catí) i CR 13 (assagador de Sant Miquel).
  
Sol·licitant: Conselleria de Territori i Habitatge
  
Espècies prioritàries: Ofegabous (Pleurodeles waltl)
  
Pla de gestió
  
Limitacions d'ús:
  
Alteracions geomorfològiques del terreny. En particular, es prohibeix qualsevol obra que implique demolicions, excavacions o qualsevol altra que produïsca modificacions a l'entorn i, en especial, aquelles que alteren el seu funcionament hidrològic.
  
Extracció d'aigua amb qualsevol finalitat.
  
Abocament de materials sòlids o líquids.
  
Alteració no autoritzada de la vegetació.
  
Destrucció o modificació de tanques, cartells i altres instal·lacions.
  
Captura no autoritzada de qualsevol exemplar de la fauna silvestre.
  
Introducció i reforçament de poblacions i el trasbals de les següents espècies piscícoles; gambúsia, carpa, carpí vermell i black bass, com també el cranc de riu americà i de qualsevol altra espècie exòtica de fauna i flora.
  
Utilització de nanses i arts de pesca amb xarxa.
  
Utilització d'herbicides per a la neteja de marges i de la vegetació aquàtica o de ribera.
  
Incomplir limitacions d'accés establides en la senyalització corresponent.
  
Actuacions de conservació:
  
S'haurà de mantindre una làmina d'aigua compatible amb el manteniment de l'espècie, almenys en una desena part de la superfície màxima de la bassa.
  
Haurà de realitzar-se un seguiment periòdic de les poblacions d'ofegabous, és imprescindible realitzar un cens mínim anual.
  
Reforçaments poblacionals d'ofegabous, en cas de considerar-se necessari.
  
Construcció d'un abeurador per al ramat.
  
Instal·lació d'un cartell informatiu.
  
RESERVA: CASA DEL POZO
  
Límits: la reserva forma part de les parcel·les cadastrals 30 i 34 del polígon 7 de Villena i els seus límits són els costats d'un polígon els vèrtexs del qual estan definits per les següents coordrenades UTM sobre el fus 30, datum europeu:
  
Vèrtex X Y
  
1 486431 4291160
  
2 272192 4291291
  
3 513608 4291251
  
4 800779 4291360
  
5 684768 4291359
  
6 144118 4291071
  
7 585279 4291038
  
8 960887 4291067
  
9 450757 4291094
  
51 712242 4291122
  
Superfície projectada: 4,95 ha
  
Terme municipal: Villena
  
Titularitat: Privada
  
Persona sol·licitant: Lidón Tortosa Valls
  
Espècies prioritàries: Xoriguer petit (Falco naumanii)
  
Pla de gestió
  
Limitacions d'ús:
  
Es mantindran les edificacions tradicionals i elements constructius existents a la propietat sempre que tinguen un particular interés per a la conservació de l'espècie.
  
Qualsevol rehabilitació o modificació constructiva es realitzarà assegurant la conservació dels llocs de nidificació del xoriguer i sota els criteris i la supervisió de la Conselleria de Territori i Habitatge.
  
Utilització de pesticides o altres productes químics que resulten perjudicials per als xoriguers.
  
Es prohibeix qualsevol modificació d'usos del sòl o transformació de cultius que resulte perjudicial per a la conservació de l'espècie.
  
Destrucció o modificació de tanques, cartells i altres instal·lacions.
  
Captura no autoritzada de qualsevol exemplar de la fauna silvestre.
  
Actuacions de conservació:
  
Haurà de realitzar-se un seguiment exhaustiu de les parelles de xoriguer petit que nidifiquen, com també dels seus paràmetres reproductors.
  
Accions que tendeixen a incrementar el nombre de parelles reproductores i facilitar l'expansió de l'espècie a nous territoris; rehabilitar les estructures necessàries per a això i instal·lar teules de ventilació per a facilitar l'accés a les zones de nidificació.
  
Realitzar modificacions estructurals que impedisquen l'accés dels predadors als nius.
  
Actuacions de millora a l'hàbitat circumdant, com el manteniment de guarets i la construcció de tanques i límits amb vegetació natural.